S.S. Lazio

**Società Sportiva Lazio**, ataupun dikenali sebagai **Lazio** (), merupakan sebuah kelab bola sepak profesional Itali yang berpangkalan di Rom, ibu kota Itali. Kelab ini telah ditubuhkan pada tahun 1900 dan turut banyak beraksi di Serie A, divisyen pertama Itali. Lazio telah merangkul kejuaraan liga sebanyak dua kali dalam sejarah, enam piala domestik, tiga kali juara Supercoppa Italiana dan berjaya meraih gelaran Piala Juara-Juara UEFA dan Piala Super UEFA sebanyak satu kali.

Kelab ini mula mencapai tahap cemerlangnya pada tahun 1958 apabila memenangi piala domestiknya yang pertama. Pada tahun 1974, Lazio akhirnyaa menjulang trofi Serie A buat pertama kali. 15 tahun kemudian, kelab ini melalui zaman kegemilangannya apabila merangkul Piala Juara-Juara UEFA dan Piala Super UEFA pada tahun 1999 dan memperoleh *scudetto' pada tahun berikutnya. 

Jersi Lazio berlandaskan warna biru langit, seluar pendek berwarna putih dan stoking putih. Warna-warna ini mengingatkan kepada legasi Hellenic pada era [[Empayar Rom|Rom]]. Tempat halaman bagi kelab ini ialah [[Stadio Olimpico]] yang mempunyai 70,634 tempat duduk selain stadium ini dikongsi dengan kelab [[A.S. Roma|Roma]] sehingga tahun 2016 apabila Roma mendapat sebuah stadium baru iaitu [[Stadio della Roma]]. Malah, Roma merupakan pesaing ketat bagi Lazio dan pertembungan kedua-dua pasukan ini disebut *Derby della Capitale* (diterjemahkan sebagai Pertembungan Ibu Kota atau Pertembungan Rom) dan mereka mula bermusuh sejak 1929.

Lazio juga merupakan sebuah [[kelab sukan]] yang mempunyai 40 sukan di dalamnya dan ia antara kelab pelbagai sukan terbanyak di dunia.

==Sejarah==
*Società Podistica Lazio* ditubuhkan pada 9 Januari 1900 di daerah [[Prati]], Rom. Sehingga 1910, kelab ini hanya bermain di peringkat amatur sebelum ia menyertai [[Kejuaraan Bola Sepak Itali]] pada tahun 1912 yang dianjurkan oleh [[Persekutuan Bola Sepak Itali]] untuk kelab yang berada di bahagian tengah dan selatan Itali. Lazo melangkah ke perlawanan akhir kejuaraan play-off sebanyak tiga kali untuk menentukan pemenang namun kesemua itu tewas. 

Pada tahun 1927, Lazio menentang keputusan rejim Fasis untuk bergabung menjadi kelab satu bandar dengan bercampur bersama [[A.S. Roma]]. Dua tahun kemudian, kelab ini bermain di kejuaraan [[Serie A]] yang baru dianjurkan dan Lazio dibintangi penyerang [[Silvio Piola]] dan Lazio menduduki tempat kedua pada tahun 1937, keputusan terbaik Lazio pada tempoh sebelum perang.


Pada tahun 1961, Lazio tersingkir ke [[Serie B]] buat pertama kali dan Lazio layak ke Serie A semula pada dua tahun kemudian. Lazio akhirnya tersingkir buat kali kedua pada musim 1970-71. Aapabila Lazio mara ke Serie A semula pada musim 1972-73, kelab ini memberi tentangan hebat pada [[A.C. Milan|Milan]] dan [[Juventus F.C.|Juventus]] dan mereka menduduki tempat ketiga. Pada masa itu, kelab ini dibintangi [[Luciano Re Cecconi]], [[Mario Frustalupi]], [[Giorgio Chinaglia]] dan banyak lagi yang dipimpin oleh jurulatih [[Tommaso Maestrelli]]. Pada musim seterusnya, Lazio merangkul kejuaraan *scudetto* buat pertama kali. Walau bagaimanapun, kematian tragis menimpa pemain Re Cecconi, jurulatih Maestrelli dan pemergian Chinaglia menjadi satu tamparan hebat buat Lazio. Kemunculan [[Bruno Giordano]] dalam tempoh ini memberi sedikit kelegaan untuk Lazio apabila beliau menjadi penjaring terbanyak liga pada tahun 1979 walaupun Lazio menduduki tempat kelapan.

Lazio dan Milan secara paksa disingkirkan ke Serie B pada tahun 1980 akibat skandal merasuah penganjur perlawanan pada perlawanan kelab itu sendiri. Lazio bermain di divisyen kedua Itali itu selama tiga musim dan ia boleh disifatkan sebagai zaman kegelapan dalam sejarah Lazio. Lazio kembali ke Serie A pada tahun 1983 dan terselamat daripada zon penyingkiran pada musim itu. Pada musim seterusnya amat mengerikan apabila Lazio hanya berjaya mengumpul 15 mata dalam 30 perlawanan lalu gagal untuk kekal di Serie A.

Pada tahun 1986, Lazio dipotong sembilan mata apabila terbabit dalam skandal membabitkan pemain [[Claudio Vinazzani]]. Pada musim berikutnya, Lazio menempuh satu perlawanan epik apabila ia perlu bertanding dalam perlawanan play-off ke [[Serie C]] dan akhirnya Lazio menang ke ataas lawannya iaitu [[Taranto F.C. 1927|Taranto]] dan [[S.S.D. Città di Campobasso|Campobasso]]. Lazio kembali ke Serie A semula pada tahun 1988 di bawah bimbingan pengurus cermat, Gianmarco Calleri.

Ketibaan [[Sergio Cragnotti]] sebagai presiden pada tahun 1992 mengubah sejarah kelab. Beliau telah membawa masuk pemain tengah dari England, [[Paul Gascoigne]] dari [[Tottenham Hotspur F.C.|Tottenham Hotspur]] sebanyak 5.5 juta [[euro]]. Perpindahan Gascoigne ke Lazio telah menaikkan minat kelab Serie A untuk beralih ke United Kingdom pada era 1990an. Cragnotti dilaporkan telah memecah rekod perpindahan termahal apabila menandatangani beberapa pemain bertaraf dunia, iaitu [[Juan Sebastian Veron]] sebanyak 18 juta [[euro]] dan [[Christian Vieri]] sebanyak 19 juta [[euro]]. Tidak lama selepas itu, beliau mengikat [[Hernán Crespo]] dari [[S.S.D. Parma Calcio 1913|Parma]] dengan harga 35 juta [[euro]].

Lazio menjadi naib juara Serie A pada tahun 1995. Pada tahun 1999, ia juga hampir menjadi juara apabila kurang satu mata daripada pendahulu liga, Milan. Sebelum itu, Lazio dibarisi beberapa pemain ternama antaranya [[Siniša Mihajlović]], [[Alessandro Nesta]], [[Marcelo Salas]] dan [[Pavel Nedvěd]]. Akhirnya, Lazio meraih kejuaraan *scudetto* kedua pada tahun 2000. Mereka juga merangkul Coppa Italia ketika Lazio di bawah bimbingan [[Sven-Göran Eriksson]].

Lazio telah menambah dua gelaran Coppa Italia pada tahun  1998 dan 2004 selain menjadi juara [[Piala Juara-Juara UEFA]] pada tahun [[Piala Juara-Juara UEFA 1998-99|1999]]. Mereka juga melangkah ke perlawanan akhir [[Piala UEFA 1997-98|Piala UEFA]] namun tewas 3-0 kepada [[Inter Milan]]. Tambahan lagi, Lazio mengalahkan [[Manchester United F.C.|Manchester United]] pada tahun 1999 untuk meraih gelaran [[Piala Super Eropah]].

Pada tahun 2000, Lazio menjadi kelab Itali pertama dalam pasaran saham Itali, [[Borsa Italiana|Piazza Affari]].


Dengan kesuntukan wang, keputusan Lazio amat kurang memberansangkan. Pada tahun 2002, skandal kewangan yang membabitkan presiden Cragnotti memaksanya untuk meninggalkan Lazio dan Lazio dikawal oleh pengurus kewangan secara sementara sehingga 2004. Ini juga memaksa Lazio menjual pemain ternamanya antaranya pemain yang diminati peminat, Alessandro Nesta kepada Milan. Pada tahun 2004, seorang usahawan, [[Claudio Lotito]] memiliki kelab ini.

Pada tahun 2006, kelab ini layak ke [[Liga Europa UEFA|Piala UEFA]] 2006-07 di bawah jurulatih [[Delio Rossi]]. Walau bagaimanapun, Lazio tidak dapat ke kejohanan Eropah akibat penglibatannya dalam [[skandal bola sepak Itali 2006|skandal Calciopoli]].

Pada musim 2006-07, Lazio menduduki tempat ketiga liga lalu layak ke pusingan ketiga kelayakan [[Liga Juara-Juara Eropah]] dan layak ke peringkat kumpulan selepas menewaskan [[FC Dinamo București|Dinamo București]]. Namun, Lazio menduduki tempat tercorot selepas ketinggalan mata daripada pendahulu [[Real Madrid C.F.|Real Madrid]], [[SV Werder Bremen|Werder Bremen]] dan [[Olympiakos F.C.|Olympiakos]]. Pada musim 2008–09, Lazio merangkul kejuaraan Coppa Italia kelima dengan menewaskan [[U.C. Sampdoria|Sampdoria]] pada perlawanan akhir.

Lazio memulakan musim 2009-10 dengan menentang [[Inter Milan|Inter]] pada perlawanan [[Supercoppa Italiana|Supercoppa]] di Beijing dan keputusannya Lazio menang 2-1.

==Imej kelab==

Warna Lazio iaitu putih dan biru muda sebenarnya diinspirasikan oleh [[lambang kebangsaan Greece]] oleh kerana pada hakikatnya bahawa Lazio adalah kelab sukan campuran yang dipilih sebagai mengiktiraf [[Sukan Olimpik Purba]] dan bersama-sama dengan tradisinya yang berkait dengan [[Greece]].

Asalnya, Lazio memakai pakaian yang dibahagikan dua warna iaitu biru dan putih secara sukuan selain dipakai bersama seluar pendek dan stoking hitam. Selepas beberapa tempoh Lazio memakai baju putih pada awalnya, Lazio kembali kepada warna-warna yang mereka pakai hari ini. 

Simbol dan lambang bagi Lazio ialah [[helang]] yang dipilih oleh penubuh kelab ini, Luigi Bigiarelli. Ia sebagai pengakuan kepada lambang [[Zeus (mitologi Greek)|Zeus]] (dewa langit dan petir dalam mitologi Greek) yang biasanya dikenali sebagai *Aquila*. Oleh itu, Lazio menggunakan dua nama samarannya yang berkaitan helang, *le Aquile* (Helang) dan *Aquilotti* (Sang Helang). Kini, lambang Lazio menampilkan seekor helang emas bersama perisai putih yang terdapat jalur biru di atas helang itu. Di dalam perisai itu terdapat nama kelab dan warna kelab iaitu biru muda dan putih.

==Stadium==


[[Stadio Olimpico]] merupakan salah satu stadium utama di Itali. Ia juga menjadi gelanggang bagi [[pasukan bola sepak kebangsaan Itali|pasukan kebangsaan Itali]] dan juga gelanggang bagi pasukan Lazio dan [[A.S. Roma|Roma]]. Stadium ini dibuka pada tahun 1937 dan kali terakhir ia dinaik taraf pada tahun 2008. Stadium ini mempunyai 70,634 tempat duduk. Stadium ini digunakan ketika acara [[Sukan Olimpik Musim Panas 1960|Sukan Olimpik 1960]], [[Kejuaraan Olahraga Dunia IAAF]] pada 1987, [[UEFA Euro 1980|Kejohanan Bola Sepak Eropah 1980]], [[Piala Dunia FIFA 1990|Piala Dunia 1990]] dan menganjurkan perlawanan akhir [[Liga Juara-Juara UEFA|Liga Juara-Juara]] pada tahun [[Liga Juara-Juara UEFA 1995-96|1996]] dan [[Liga Juara-Juara UEFA 2008-09|2009]].

Ketika musim [[Serie A 1989-90|1989-90]], Lazio dan Roma bermain di gelanggang sendiri di Stadio Flaminio Rom yang terletak di daerah Flaminio kerana Stadio Olimpico sedang dinaik taraf.

==Peminat dan pesaing==

Lazio merupakan kelab keenam memiliki peminat tertinggi di Itali dan sekitar 2% daripada peminat bola sepak Itali merupakan peminat Lazio menurut akhbar *La Repubblica* pada 2008. Dahulunya, peminat Lazio di kota Rom berasal dari utara seperti [[Parioli]], [[Prati]], Flaminio, Cassia dan [[Monte Mario]].

Ditubuhkan pada 1987, *Irriducibili Lazio* merupakan [[ultras]] terbesar bagi kelab ini. Biasanya, pada masa tertentu mereka memaparkan ultras tradisional Itali untuk perlawanan*Derby della Capitale* (Pertembungan Ibu Kota) iaitu perlawanan antara Lazio dan musuh ketatnya, [[A.S. Roma|Roma]] dan ia adalah antara persaingan bola sepak paling hangat dan penuh emosi di dunia. Penyokong Lazio, Vincenzo Paparelli maut pada satu perlawanan membabitkan kedua-dua pasukan ini ketika musim [[Serie A 1979-80|1979–80]] selepas matanya dilempar bunga api oleh penyokong Roma. Selain itu, Lazio juga mempunyai persaingan yang kuat dengan kelab [[S.S.C. Napoli|Napoli]] dan [[A.S. Livorno Calcio|Livorno]]. Malah, ultras Lazio menjalani hubungan yang baik dengan kelab [[F.C. Internazionale Milano|Inter]], [[Triestina]] dan [[Hellas Verona F.C.|Hellas Verona]].

==Pemain==

===Skuad semasa===
































===Dipinjam===












==Kejayaan==

===Domestik===

**'Serie A**
:**Juara (2):** [[Serie A 1973–74|1973–74]], [[Serie A 1999–2000|1999–2000]]

***Coppa Italia**
:**Juara (6):** 1958, [[Coppa Italia 1997–98|1997–98]], [[Coppa Italia 1999-2000|1999–2000]], [[Coppa Italia 2003–04|2003–04]], [[Coppa Italia 2008–09|2008–09]], [[Coppa Italia 2012–13|2012–13]]

***Supercoppa Italiana**
:**Juara (4):** [[Supercoppa Italiana 1998|1998]], [[Supercoppa Italiana 2000|2000]], [[Supercoppa Italiana 2009|2009]], [[Supercoppa Italiana 2017|2017]]

***Serie B**
:**Juara (1):** [[Serie B 1968–69|1968–69]]

===Eropah===
***Piala Juara-Juara UEFA**
:**Juara (1)**: [[Piala Juara-Juara UEFA 1998-99|1998–99]]

***Piala Super UEFA**
:**Juara (1):** [[Piala Super UEFA 1999|1999]]

===Dunia===
***Kejohanan Amsterdam:**
****Juara (1):*' 1999

==Rekod dan statistik kelab==

[[Giuseppe Favalli]] memegang rekod kemunculan terbanyak untuk Lazio dengan telah bermain 401 perlawanan sepanjang 16 tahun dari 1992 hingga 2004. Penjaring terbanyak sepanjang zaman untuk Lazio pula ialah [[Silvio Piola]], dengan 148 gol dihasilkan. Piola, yang juga pernah bermain untuk [[U.S. Pro Vercelli Calcio|Pro Vercelli]], [[Torino F.C.|Torino]], [[Juventus F.C.|Juventus]] dan [[Novara Calcio|Novara]] merupakan penjaring terbanyak dalam sejarah Serie A dengan 274 gol. [[Simone Inzaghi]] merupakan penjaring terbanyak Lazio dalam [[UEFA|kejohanan Eropah]] iaitu dengan 20 gol. Beliau merupakan salah satu daripada lima pemain yang menjaringkan empat gol dalam satu perlawanan [[Liga Juara-Juara Eropah]].

Secara rasminya, kedatangan penonton ke gelanggang tuan rumah Lazio lebih kurang 80,000 untuk perlawanan Serie A menentang [[Foggia Calcio|Foggia]] pada 12 Mei 1974 dan perlawanan itu penonton dapat melihat pasukan Lazio meraih kejuaraan *scudetto'' yang pertama. Rekod kehadiran penonton pada perlawanan itu tidak dapat ditanding sama ada perlawanan membabitkan Roma mahupun pasukan kebangsaan Itali.

## Lazio sebagai sebuah syarikat
Pada tahun 1998, ketika Sergio Cragnotti menjadi presiden, Lazio menjadi sebuah syarikat saham bersama. Lazio menjadi kelab Itali pertama melakukannya. Capitalia (dan syarikat Mediocredito Centrale, Banca di Roma dan Banco di Sicilia) merupakan pemegang kedua terbesar bagi kelab ini pada tahun 2004 dengan sebanyak 17.717%. Capitalia juga memegang 49% perkongsian ke atas Italpetroli (melalui syarikat Capitalia Banca di Roma) serta kelab musuh ketat Lazio, Roma (melalui syarikat Italpetroli Roma 2000). Pada tahun itu, Claudio Lotito sedia untuk membeli Lazio dari Sergio Cragnotti tetapi beliau hanya miliki 26.969%.

## Rujukan

## Pautan luar
* Official Site 
* S.S. Lazio Forever fansite